text: Plakater udsat for hærværk: "Klasseforræder"
  09 juni 2015 kl. 05.55
  Den socialdemokratiske folketingskandidat, John Nyborg, er én ud af flere kandidater, som natten til mandag har været udsat for hærværk af sine valgplakater.
  Ukendte gerningsmænd har sat klistermærker med påskriften "Pengepuger og "Klasseforræder" på en af John Nyborgs plakater.
  - Det er rigtig træls. Jeg har jo brugt mange penge på at få lavet plakaterne, så jeg synes det er ærgerligt, fortæller John Nyborg til TV SYD.
  Flere andre kandidater fra flere forskellige partier er blevet ramt af plakat-hærværk, fortæller den socialdemokratiske folketingskandidat
  - På min plakat skriver de "Klasseforræder", og jeg vil da hellere, hvis folk kommer og fortæller mig, hvis de er utilfredse med min politik, fortæller John Nyborg.
  Det er endnu ukendt hvem der står bag hærværket, og John Nyborg overvejer at melde sagen til politiet.
  Hør John Nyborg fortælle om hærværket i klippet herunder. (Varighed: 14 sekunder)
  